Corsiche: provis di convergjence tra i moviments nazionaliscj
I rapresentants dai diviers moviments nazionaliscj cors si son dâts dongje a Corti cun chê di cirî formis gnovis di colaborazion. Al incuintri a àn partecipât delegâts di Corsica Nazione, U Rinnovu, ANC/Fronte Populare, A Cunsulta Naziunale, CAR, Ghjuventù Paolina e Ghjuventù Indipendentista. Plui che lavorâ suntun cartel eletorâl, i rapresentants des diviersis animis dal nazionalisim cors a àn fevelât di “meti adun lis fuarcis intun spazi convergjent”. Za chest, dut câs, al è un obietîf ambiziôs, dal moment che la aree nazionaliste corse e à simpri palesât une tindince gruesse a dividisi e la plui part des aleancis e à vût vite curte.
Font: Món Divers, 07/07/08; Radio Alta Frequenza, 07/07/08
fur_Latn fur_Latn lmo_Latn